ก่อนหน้านี้ 1 อาทิตย์ หลายสาว 3 ขวบ ถ่ายอุจระไม่ออก ท้องผูกมาหลายวัน จึงไปร้านขายยาให้่เภสัชจัดยาระบายสำหรับเด็กให้ แล้วลองรับประทานไปประมาณ 3-4 วันก่อนหน้านี้ หลานเริ่มถ่ายออกวันละครั้ง หลังจากนั้นเริ่มสังเกตเห็นว่าหลานถ่ายออกมาในรูปแบบเละๆ ลอยน้ำ มีน้ำมันลอยออกมาด้วย แล้ววันนี้ถ่ายออกมาเยอะมากจนก้นแดง ถ่ายออกมาเยอะผิดปกติ หลังถ่ายเสร็จน้องมีอาการตัวเย็น แต่ก็กลับมาปกติ น้องไม่เคยมีอาการซึม กินนมได้ปกติ แต่น้องไม่ค่อยกินข้าว ไม่ชอบกินข้าวมานานแล้ว อาการคร่าวๆแบบนี้ผิดปกติหรือไม่ครับ กังวลว่ายาจะมีฤทธิ์หลายวันขนาดนั้นเลยหรือ
สวัสดีค่ะ อาการถ่ายเหลวเป็นน้ำในเด็กอาจมีสาเหตุจากลำไส้อักเสบในเด็ก ซึ่งเกิดได้บ่อยในเด็กเล็ก มักเกิดจากเชื้อไวรัสเช่น โรตาไวรัส อะดีโนไวรัส โนโรไวรัส เป็นต้น หรือภาวะอาหารเป็นพิษ อาการคล้ายลำไส้อักเสบ แต่อาจมีคลื่นไส้ อาเจียน กินได้น้อย มีไข้ร่วมด้วย อาการของการแพ้นมวัว หากเพิ่งจะเปลี่ยนสูตรนมเร็วๆนี้ และเมื่อก่อนไม่เคยมีอาการโรคลำไส้อักเสบเกิดจากการติดเชื้อที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาดการดูแลตัวเองเบื้องต้น ควรให้เด็กดื่มน้ำมากๆ และดื่มน้ำเกลือแร่เสริมด้วย เพื่อทดแทนเกลือแร่ที่เสียไป รับประทานยาลดไข้หากมีไข้สูงและเช็ดตัวลดไข้ทุก 4-6 ชั่วโมง รับประทานอาหารอ่อนๆและสุกสะอาดหากยังถ่ายอุจจาระบ่อย ปริมาณอุจจาระมาก และไม่สามารถดื่มน้ำชดเชยได้เพียงพอ ซึ่งสังเกตได้จากการมีริมฝีปากแห้ง ผิวแห้ง เบ้าตาลึก หัวใจเต้นเร็ว ซึมลง มีไข้ขึ้น เป็นต้น หรือมีอาการปวดท้องรุนแรง ควรรีบพาไปพบแพทย์ เพื่อให้สารน้ำทางหลอดเลือดหรือยาฆ่าเชื้อถ้าจำเป็น